Un adolescent american, Harris Wolobah, în vârstă de 14 ani a murit după ce a participat la o ”provocare” care consta în a mânca chipsuri extrem de iuţi, potrivit unui raport consultat de AFP.
@ramizeinn They made this chip even spicer than last year ???? #fyp ♬ original sound - Rami
Harris Wolobah din Massachusetts (nord-est) a suferit un ”stop cardiorespirator cauzat de ingestia unei substanţe alimentare cu o concentraţie puternică de capsaicină”, se arată în raportul autopsiei.
Capsaicina este un compus activ al ardeiului iute, care provoacă o senzaţie de arsură.
Presa locală scrie că băiatul, care locuia în oraşul Worcester, a murit la 1 septembrie 2023, după ce a participat la ”One Chip Challenge”, o provocare controversată care consta în ingerarea acestor chipsuri foarte iuţi fără să bea apă cât mai mult timp posibil. Această provocare a luat amploare și în România, iar tot mai mulți tineri se filmează în timp ce manâncă chipsuri extrem de iuți.
Produsul respectiv conţinea ardei Carolina Reaper, cel mai puternic din lume, potrivit Cărţii Recordurilor Guinness.
Chipsurile erau vândute ambalate într-un pachet în formă de sicriu, decorat cu un cap de mort.
Societatea care le produce le-a retras din comerţ după moartea lui Harris.
Potrivit autopsiei, adolescentul suferea de o patologie cardiovasculară, care ar fi putut contribui la moartea sa.
Presa locală citează cazuri ale altor adolescenţi care s-au îmbolnăvit sau au fost spitalizaţi după ce au consumat aceste chipsuri, în California şi Minnesota.